EIA คาดราคาน้ำมันดิบ WTI ในปีนี้จะเคลื่อนไหวเฉลี่ยที่ 50 ดอลลาร์/บาร์เรล
สหรัฐคาดราคาน้ำมันดิบ WTI ในปีนี้จะเคลื่อนไหวเฉลี่ยที่ 50 ดอลลาร์/บาร์เรล และอยู่ที่ระดับ 51 ดอลลาร์/บาร์เรล ในปีหน้า
19 พ.ย. 2558

ผู้สื่อข่าวรายงานว่า สำนักงานสารสนเทศด้านการพลังงานของรัฐบาลสหรัฐ (EIA) คาดการณ์ว่า ราคาน้ำมันดิบเบรนท์จะเคลื่อนไหวโดยเฉลี่ยที่ 54 ดอลลาร์/บาร์เรลในปี 2558 และที่ระดับ 56 ดอลลาร์ต่อบาร์เรลในปี 2559
นอกจากนี้ EIA คาดการณ์ว่า ราคาน้ำมันดิบ WTI จะเคลื่อนไหวโดยเฉลี่ยที่ 50 ดอลลาร์/บาร์เลในปี 2558 และ 51 ดอลลาร์/บาร์เรลในปี 2559
โดยการคาดการณ์ดังกล่าวมีขึ้นหลังจากที่ EIA เปิดเผยรายงานประจำสัปดาห์ว่า  ปริมาณการผลิตน้ำมันดิบของสหรัฐในรอบสัปดาห์ดังกล่าว ปรับตัวขึ้น 3,000 บาร์เรล สู่ระดับ 9.182 ล้านบาร์เรลต่อวัน
ส่วนสต็อกน้ำมันดิบในรอบสัปดาห์ที่สิ้นสุดวันที่ 13 พ.ย. เพิ่มขึ้นเพียง 252,000 บาร์เรล สู่ระดับ 487.3 ล้านบาร์เรล ซึ่งเป็นการเพิ่มขึ้นเป็นสัปดาห์ที่ 8 ติดต่อกัน ขณะที่นักวิเคราะห์คาดว่าจะพุ่งขึ้น 2 ล้านบาร์เรล